Annoba na nufin bayyanar wata ƙwayar cuta mai yaɗuwa cikin hanzari tsakanin al'umma. Idan cutar tana yaɗuwa a tsakanin ƙasashen duniya, ana kiranta 'Pandemic' cikin harshen Ingilishi watau Annoba mai karaɗe duniya.  Idan kuma ya kasance cutar na yaɗuwa a wani yankin gari ko ƙasa, ana kiranta epidemic cikin harshen Ingilishi. Watau annoba dake yaɗuwa a wani yankin gari ko ƙasa. Cuta mai yaɗuwa ta wata keɓantaciyyar hanya kuma take kama wasu taƙaitattun mutane an fi sanin ta da 'endemic' a harshen Ingilishi. Don haka ba a kiran cututtukan da ke kama ƙayyaddun mutane a duniya kamar mura wadda ke aukuwa a wani keɓantaccen yanayi ba annoba ba ce. Annoba mai karaɗe duniya na yaɗuwa. idan ta ɓarke tana hallaka mutane da dama. Don haka matuƙar cuta ba ta yaɗuwa tsakanin al'umma, to ba za a ambace ta da annoba ba. Yaɗuwar annoba na bin wasu matakai ne da ake auna su a ma'auni mai lanƙwasa. Idan an saka awon a bisa taswira, yana yin kwana ko lanƙwasa gwargwadon adadin mutanen da suka kamu a wannan lokacin. Taswirar annobar nan tana juyawa ne da yadda annobar ke tafiya.